pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ลุยยกระดับรายได้ชาว จ.สกลนคร พัฒนาระบบน้ำ-คมนาคม ดึงเอกชนนำสินค้าเกษตรขึ้นห้าง พร้อมดัน โคขุนไทย สู่ตลาดโลก
วันจันทร์ที่ 19 กุมภาพันธ์ 2567
นายกฯ ลุยยกระดับรายได้ชาว จ.สกลนคร พัฒนาระบบน้ํา-คมนาคม ดึงเอกชนนําสินค้าเกษตรขึ้นห้าง พร้อมดัน โคขุนไทย สู่ตลาดโลก
.....
นายกฯ ลุยยกระดับรายได้ชาว จ.สกลนคร พัฒนาระบบน้ํา-คมนาคม ดึงเอกชนนําสินค้าเกษตรขึ้นห้าง พร้อมดัน โคขุนไทย สู่ตลาดโลก
.
นายเศรษฐา ทวีสิน นายกรัฐมนตรี ประชุมหารือแผนพัฒนาและแก้ไขปัญหาของจังหวัดสกลนครร่วมกับหัวหน้าส่วนราชการจังหวัดสกลนคร และหน่วยงานที่เกี่ยวข้อง ณ ศูนย์ศึกษาการพัฒนาภูพานอันเนื่องมาจากพระราชดําริ ต.ห้วยยาง อ.เมืองสกลนคร จ.สกลนคร
.
รับทราบและติดตามประเด็นการพัฒนาที่สําคัญ เช่น
- การขุดลอกลําน้ํายามแก้ปัญหาน้ําท่วม
- การเพิ่มช่องจราจร ทางหลวงหมายเลข 222 สาย อ.พังโคน-บึงกาฬ ตอนวานรนิวาส-อ.คําตากล้า
- โครงการศูนย์การเรียนรู้การผลิตโคขุนโพนยางคําแบบครบวงจร เพื่อยกระดับ ถ่ายทอดองค์ความรู้ เพิ่มมูลค่า สร้างอาชีพและรายได้ให้กับประชาชน
- สกลนครโมเดล นํานวัตกรรมมาพัฒนาห่วงโซ่อุปทาน มีเป้าหมายเกษตรกรมีรายได้เพิ่มขึ้น 10,000 บาทต่อเดือน
- ตลอดจนภาคเอกชนขอให้ภาครัฐสนับสนุนงบฯ กิจกรรมด้านต่าง ๆ
.
รายได้ของ จ.สกลนคร 80% มาจากด้านการเกษตร และมี GDP ต่ําเป็น bottom 15 ของประเทศ แต่ไม่มองว่าจ.สกลนคร มีปัญหา แต่เป็นโอกาสและมีศักยภาพได้อีกหลายเรื่อง โดย
- มอบ กรมชลประทาน ยกระดับศักยภาพระบบชลประทานให้ครอบคลุมและทั่วถึง บริหารการปล่อยน้ําและรับน้ํา ให้สามารถใช้ประโยชน์ได้ตลอดทั้งปี
- มอบ กระทรวงเกษตรฯ ดูแลเรื่องการจัดการน้ําเสียเพื่อการเกษตร โดยใช้พื้นที่หนองหารให้เต็มศักยภาพ
- เพิ่มแหล่งท่องเที่ยวเชิงศาสนา
- มอบ กรมประมงเพิ่มการปล่อยปลาให้สอดคล้องกับความต้องการของตลาด
- มอบ กระทรวงคมนาคม เร่งรัดการก่อสร้าง ทางหลวงหมายเลข 222 ให้แล้วเสร็จ ควบคุมระหว่างการก่อสร้างให้เกิดความปลอดภัยแก่ประชาชน
.
- การผลักดันโคขุน
เป็นเรื่องสําคัญ เพราะตลาดโลกมีความต้องการมาก จากที่นายกฯ ได้เยี่ยมชมงานโครงการอันเนื่องมาจากพระราชดําริแล้ว รู้สึกทึ่ง ในศักยภาพของเกษตรกรไทยที่สามารถทําวัวได้มีคุณภาพเทียบเท่ากับของญี่ปุ่น ดีใจและภาคภูมิใจในความสามารถของเกษตรกรไทย น่าจะมีการจดลิขสิทธิ์ต่าง ๆ และให้มีการเผยแพร่โดยเร็ว เพื่อนํารายได้มาสู่เกษตรกร ยกระดับ GDP ของจังหวัดได้อีกมาก รวมถึงการส่งเสริมเรื่องของไก่ดํา แพะ กระต่าย ซึ่งเป็นสัตว์ที่มีมูลค่าทางเศรษฐกิจสูง
.
“ขอบคุณโครงการอันเนื่องมาจากพระราชดําริ ในการบ่มเพาะความรู้แล้วมาขยายให้ประชาชน หวังว่าจะมีการต่อยอดต่อไปให้มากขึ้น รวมทั้งการพัฒนาสินค้าการเกษตร ยา สมุนไพร เป็นต้น ซึ่งจะทําให้ประชาชนชาวสกลนครมีรายได้มากขึ้น ตรงนี้ก็พร้อมรับไปสนับสนุนดําเนินการต่อไปอย่างต่อเนื่อง” นายกฯ กล่าว
.
การขยายตัวของประชาชนที่นับถือศาสนาอิสลาม มีการประกอบอาหารฮาลาล โค จึงเป็นอาหารที่มีตลาดรองรับมาก จะเป็นโอกาสให้กับ จ.สกลนคร
.
นายกฯ ย้ําว่า จ.สกลนคร มีผลิตภัณฑ์ที่มีศักยภาพมาก ซึ่งภาคเอกชนไทยหลายรายมีความแข็งแกร่งในการที่จะช่วยเหลือ เช่น เซ็นทรัล กรุ๊ป ที่มี Department Stores อยู่ทั่วโลก จึงได้ขอร้องทางผู้บริหารระดับสูงที่มาในวันนี้ ได้ช่วยสนับสนุนพี่น้องชาวสกลนครด้วย และขอบคุณเซ็นทรัลที่จะนําสินค้าไปขายใน Tops ก่อน แล้วหาช่องทางที่จะไปขายในต่างประเทศ เพื่อเป็นความหวังและแรงบันดาลใจให้กับเกษตรกรไทย
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลื้ม! มาตรการ Easy E-Receipt ช่วยกระตุ้นการจับจ่าย ร้านค้าเข้าร่วมโครงการคึกคัก
วันจันทร์ที่ 19 กุมภาพันธ์ 2567
ปลื้ม! มาตรการ Easy E-Receipt ช่วยกระตุ้นการจับจ่าย ร้านค้าเข้าร่วมโครงการคึกคัก
.....
ปลื้ม! มาตรการ Easy E-Receipt ช่วยกระตุ้นการจับจ่าย ร้านค้าเข้าร่วมโครงการคึกคัก
.
กรมสรรพากร เผยมาตรการ Easy E-Receipt เพื่อสนับสนุนการบริโภคภายในประเทศในช่วงต้นปี 2567 ที่เริ่มโครงการตั้งแต่ 1 ม.ค. – 15 ก.พ. 67 ช่วยกระตุ้นเศรษฐกิจให้เกิดการจับจ่ายใช้สอยตามเป้าหมายที่รัฐบาลตั้งไว้ โดยปัจจุบันมีผู้ประกอบการเข้าสู่ระบบใบกํากับภาษีทางอิเล็กทรอนิกส์ (e-Tax invoice & e-Receipt) กว่า 9,000 ราย ใกล้เคียงเป้าหมายที่ตั้งไว้ที่ประมาณ 10,000 ราย จากเดิมที่มีอยู่ประมาณ 4,000 ราย หลังจากนี้ จะเร่งพัฒนาระบบและสนับสนุนให้ผู้ประกอบการเข้าสู่ระบบใบกํากับภาษีทางอิเล็กทรอนิกส์ให้มากยิ่งขึ้น
.
ขณะเดียวกัน ได้ร่วมกับ กองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ (บก.ปอศ.) เข้าตรวจค้นสถานที่ออกใบกํากับภาษีปลอม 5 แห่ง และจับกุมผู้กระทําความผิดในฐานความผิด “ร่วมกันมีเจตนาออกใบกํากับภาษีโดยไม่มีสิทธิที่จะออก” พบมูลค่าความเสียหายกว่าร้อยล้านบาท
.
พร้อมเตือนผู้ออกใบกํากับภาษีปลอม มิโทษทั้งทางแพ่งและทางอาญา สําหรับโทษทางแพ่ง ต้องรับผิดเบี้ยปรับ 2 เท่าของจํานวนภาษีตามใบกํากับภาษี พร้อมเงินเพิ่มตามกฎหมายอิก 1.5% ต่อเดือน และโทษทางอาญา ต้องระวางโทษจําคุกตั้งแต่ 3 เดือน - 7 ปี และปรับตั้งแต่ 2,000 บาท - 200,000 บาท
.
ส่วนผู้นําใบกํากับภาษีปลอมไปใช้ มิโทษทางอาญา ต้องระวางโทษจําคุกตั้งแต่ 3 เดือน – 7 ปี และปรับตั้งแต่ 2,000 – 200,000 บาท
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครั้งแรกในประวัติศาสตร์ไทย รัฐบาลเชิญชวนศาสนิกชนรวมพลังแห่งศรัทธา ร่วมสักการะพระบรมสารีริกธาตุและพระอรหันตธาตุ ของพระสารีบุตรและพระโมคคัลลานะ จากสาธารณรัฐอินเดีย
วันจันทร์ที่ 19 กุมภาพันธ์ 2567
ครั้งแรกในประวัติศาสตร์ไทย รัฐบาลเชิญชวนศาสนิกชนรวมพลังแห่งศรัทธา ร่วมสักการะพระบรมสารีริกธาตุและพระอรหันตธาตุ ของพระสารีบุตรและพระโมคคัลลานะ จากสาธารณรัฐอินเดีย
ประดิษฐานเป็นการชั่วคราว ณ ประเทศไทย ระหว่างวันที่ ๒๓ กุมภาพันธ์ – ๓ มีนาคม ๒๕๖๗ ณ มณฑลพิธีท้องสนามหลวง และ ๓ ภูมิภาค
ตั้งและเวลา ๐๙.๐๐ - ๒๐.๐๐ น. ของทุกวัน
๒๔ กุมภาพันธ์ ถึง ๓ มีนาคม ๒๕๖๗ : ณ มณฑลพิธีท้องสนามหลวง
๕-๘ มีนาคม ๒๕๖๗ : ณ หอคําหลวง อุทยานหลวงราชราชพฤกษ์ จังหวัดเชียงใหม่
๑๐-๑๓ มีนาคม ๒๕๖๗ : ณ วัดมหาวนาราม จังหวัดอุบลราชธานี
๑๕-๑๘ มีนาคม ๒๕๖๗ : ณ วัดมหาธาตุวชิรมงคล จังหวัดกระบี่
มาร่วมนําหลักธรรม สร้างสันติธรรม เพื่อก้าวไปสู่การเป็นศตวรรษแห่งธรรม (Dharma Centuries) สร้างความสงบสุขแก่สังคมและประเทศชาติ
รัฐบาลไทย-ข่าวทำเนียบรัฐบาล-​ปลัดฯ ณัฐพล นั่งหัวโต๊ะ โครงการและกิจกรรม งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของกระทรวงอุตสาหกรรม
วันจันทร์ที่ 19 กุมภาพันธ์ 2567
19/02/2567
​ปลัดฯ ณัฐพล นั่งหัวโต๊ะ โครงการและกิจกรรม งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของกระทรวงอุตสาหกรรม
​ปลัดฯ ณัฐพล นั่งหัวโต๊ะ โครงการและกิจกรรม งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของกระทรวงอุตสาหกรรม
วันที่ 16 กุมภาพันธ์ 2567 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมคณะกรรมการฝ่ายโครงการและกิจกรรม งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของกระทรวงอุตสาหกรรม โดยมี นายเอกภัทร วังสุวรรณ นายบรรจง สุกรีฑา นายใบน้อย สุวรรณชาตรี นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม และคณะผู้บริหาร กระทรวงอุตสาหกรรม เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม
โดยที่ประชุม ได้รายงานความคืบหน้าการดําเนินการตามมาตรการแก้ไขปัญหาฝุ่น PM 2.5 ประกอบด้วย 3 ส่วน ได้แก่ (1) มาตรการป้องกันฝุ่นจากโรงงาน เช่น การตรวจกํากับโรงงานที่มีการปลดปล่อยมลพิษทางอาการอย่างเข้มข้นด้วยการยกระดับการตรวจด้วย Application ตรวจกํากับโรงงาน (2) มาตรการป้องกันฝุ่นจากไอเสียรถยนต์ เช่น ส่งเสริมการใช้รถ EV บังคับใช้มาตรฐานไอเสีย EORO5 ตั้งแต่ 1 มกราคม 2567 และ (3) มาตรการป้องกันฝุ่นจากอุตสาหกรรมการเกษตร เช่น ขับเคลื่อนมาตรการช่วยเหลือชาวไร่อ้อยที่ดูแลพื้นที่เพาะปลูกโดยไม่มีการเผา ผ่านกลไกส่งเสริมการจําหน่ายใบอ้อยและยอดอ้อยให้กับโรงงานเพื่อให้มีรายได้เพิ่มขึ้น การสนับสนุนการใช้เครื่องจักรกลการเกษตรเพื่อเพิ่มผลิตภาพ รวมถึงการพัฒนานักธุรกิจเกษตรอุตสาหกรรม เป็นต้น
ต่อจากนั้น ที่ประชุมได้ร่วมกันพิจารณาโครงการและกิจกรรมเพื่อลดการปลดปล่อยคาร์บอนไดออกไซด์จากภาคอุตสาหกรรม เช่น การส่งเสริมการนําใบและยอดอ้อยไปใช้เป็นเชื้อเพลิงชีวมวลในโรงงานน้ําตาลและโรงงานไฟฟ้าชีวมวล การรับรองผลิตภัณฑ์พลาสติกที่ย่อยสลายได้ทางชีวภาพ การลดกากของเสียและการเพิ่มประสิทธิภาพการจัดการกากอุตสาหกรรม การรับรองระบบงานหน่วยตรวจโครงการลดก๊าซเรือนกระจก การเพิ่มประสิทธิภาพพลังงาน สนับสนุนสินเชื้อ DIPROM Pay for BCG การการส่งเสริมการติดตั้งโซลาร์เซลล์ และส่งเสริมและการพัฒนาอุตสาหกรรมพื้นฐานและการเหมืองแร่เข้าสู่อุตสาหกรรมคาร์บอนต่ํา เป็นต้น
รัฐบาลไทย-ข่าวทำเนียบรัฐบาล-ลุยกวาดล้าง “บุหรี่ไฟฟ้า” ยึดของกลางกว่า 5 ล้านบาท เตือน ผู้จำหน่าย มีโทษ จำคุก 3 ปี ปรับ 6 แสนบาท
วันจันทร์ที่ 19 กุมภาพันธ์ 2567
ลุยกวาดล้าง “บุหรี่ไฟฟ้า” ยึดของกลางกว่า 5 ล้านบาท เตือน ผู้จําหน่าย มีโทษ จําคุก 3 ปี ปรับ 6 แสนบาท
.....
ลุยกวาดล้าง “บุหรี่ไฟฟ้า” ยึดของกลางกว่า 5 ล้านบาท เตือน ผู้จําหน่าย มีโทษ จําคุก 3 ปี ปรับ 6 แสนบาท
.
นางพวงเพ็ชร ชุนละเอียด รัฐมนตรีประจําสํานักนายกรัฐมนตรี (รมต.นร.) นําชุดปฏิบัติการ สคบ. ลงพื้นที่ย่านนวลจันทร์ และเสนานิคม ตรวจยึดและจับกุมผู้ลักลอบจําหน่ายบุหรี่ไฟฟ้าได้ 2 แห่ง มูลค่า 2 ล้านบาท ย่านคลองถม 7 แห่ง มูลค่าประมาณ 3 ล้านบาท หลังได้รับการร้องเรียนจากประชาชนว่า มีการเปิดร้านลักลอบจําหน่ายบุหรี่ไฟฟ้าและน้ํายาบุหรี่ไฟฟ้าราคาถูก มีเด็กและเยาวชนไปซื้อเป็นจํานวนมาก
.
รมต.นร. ย้ําจะเร่งติดตามและขยายผลการลงพื้นที่อีกหลายจุด เพื่อกวาดล้างบุหรี่ไฟฟ้าให้หมดไป พร้อมทั้งจะพูดคุยกับ กระทรวงดิจิทัลเพื่อเศรษฐกิจและสังคม หาแนวทางสกัดกั้นการจําหน่ายบุหรี่ไฟฟ้าทางออนไลน์
.
ปัจจุบัน การจําหน่ายบุหรี่ไฟฟ้า หรือ น้ํายาบุหรี่ไฟฟ้า มีความผิดตาม พ.ร.บ.คุ้มครองผู้บริโภค พ.ศ.2522 มีโทษจําคุกไม่เกิน 3 ปี หรือปรับไม่เกิน 6 แสนบาท หรือทั้งจําทั้งปรับ
.
ผู้พบเห็นการลักลอบจําหน่ายบุหรี่ไฟฟ้า แจ้งได้หลายช่องทาง ได้แก่ สายด่วน สคบ.1166 / เว็บไซต์www.ocpb.go.th/ แอปพลิเคชัน OCPB Connect / ศูนย์ดํารงธรรมจังหวัด / ไลน์ Traffy Fondue
.
อ่านเพิ่มเติม คลิก >>https://www.thaigov.go.th/news/contents/details/78987
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกฯ ตรวจเยี่ยมโรงพยาบาลค่ายประจักษ์ศิลปาคม จ.อุดรธานี เตรียมพิจารณาแก้ปัญหาอย่างเป็นรูปธรรม พัฒนาเป็นโมเดลโรงพยาบาลทหาร ขยายผลเพื่อประโยชน์ของประชาชน
วันจันทร์ที่ 19 กุมภาพันธ์ 2567
19/02/2567
​นายกฯ ตรวจเยี่ยมโรงพยาบาลค่ายประจักษ์ศิลปาคม จ.อุดรธานี เตรียมพิจารณาแก้ปัญหาอย่างเป็นรูปธรรม พัฒนาเป็นโมเดลโรงพยาบาลทหาร ขยายผลเพื่อประโยชน์ของประชาชน
​นายกฯ ตรวจเยี่ยมโรงพยาบาลค่ายประจักษ์ศิลปาคม จ.อุดรธานี เตรียมพิจารณาแก้ปัญหาอย่างเป็นรูปธรรม พัฒนาเป็นโมเดลโรงพยาบาลทหาร ขยายผลเพื่อประโยชน์ของประชาชน
วันนี้ (19 ก.พ. 67) เวลา 09.15 น. ณ โรงพยาบาลค่ายประจักษ์ศิลปาคม ตําบลหมากแข้ง อําเภอเมืองอุดรธานี จังหวัดอุดรธานี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจเยี่ยมโรงพยาบาลค่ายประจักษ์ศิลปาคม พูดคุยถึงประเด็นปัญหาของโรงพยาบาลค่ายประจักษ์ศิลปาคม นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีรับฟังประเด็นปัญหาของโรงพยาบาลค่ายประจักษ์ศิลปาคม ซึ่งโรงพยาบาลค่ายประจักษ์ศิลปาคม ดูแลประชาชนที่เป็นผู้ป่วยนอก คิดเป็นสัดส่วน 77% ต่อปี อัตราการรักษา แพทย์ 1 คน ต่อคนไข้ 14,000 คนต่อปี และยังมีรถ Mobile ออกพื้นที่ตรวจรักษาประชาชนในจังหวัดอุดรธานี จังหวัดใกล้เคียง และตามแนวชายแดนจังหวัดหนองคาย แต่ยังประสบปัญหาขาดบุคลากร ขาดอุปกรณ์ ขาดระบบไอที ขาดรถพยาบาลเคลื่อนที่ไม่เพียงพอ ขณะเดียวกันบุคลากรทางการแพทย์สังกัดกระทรวงกลาโหมก็ลาออกเป็นจํานวนมาก เพราะไม่มีโอกาสเติบโต ไม่มีโอกาสบรรจุ อัตราเงินเดือนน้อยกว่าเงินเดือนสังกัดกระทรวงสาธารณสุข
นายกรัฐมนตรีกล่าวหลังรับฟังประเด็นปัญหาว่า ขอให้เตรียมข้อมูลประเด็นปัญหาและนําข้อเสนอต่าง ๆ มาพูดคุยกันอีกครั้งหนึ่ง เพื่อที่จะทําให้เป็นรูปธรรม ถ้าทําสําเร็จก็จะสามารถนําโมเดลนี้ไปใช้งานในที่อื่น ๆ เพื่อเป็นประโยชน์กับประชาชนมากขึ้น หากที่อื่นสําเร็จมีประสิทธิภาพที่ดีกว่า เราก็นํากลับมาเสริมเพื่อทําให้ที่นี่มีประสิทธิภาพมากขึ้นกว่าเดิม สําหรับปัญหาการขาดแคลนอุปกรณ์ทางการแพทย์ บุคลากร และระบบไอที ขอให้เสนอเรื่องเข้ามา หากมีงบประมาณเพียงพอจะจัดสรรงบประมาณให้ แต่ถ้าได้อุปกรณ์ทางการแพทย์แล้ว ขอให้ใช้ประโยชน์แก่ประชาชนอย่างเต็มที่ ไม่ใช่ได้มาเพื่อวางไว้เฉย ๆ ทั้งนี้ เรื่องอุปกรณ์ทางการแพทย์ ขอให้ทางทีมงานสรุปรายงานภายใน 2 สัปดาห์ ว่าเขาจะได้สิ่งที่ขอมาทั้งหมดหรือไม่ ของจะมาเมื่อไร นอกจากนั้น หากทางโรงพยาบาลค่ายประจักษ์ศิลปาคม ได้รับอุปกรณ์ทางการแพทย์แล้ว ขอให้ประชาสัมพันธ์ให้ประชาชนได้รับทราบด้วย
รัฐบาลไทย-ข่าวทำเนียบรัฐบาล-“คารม” ย้ำเตือน ปชช. อย่าหลงเชื่อ กดลิงก์แนบ SMS แจ้งมิเตอร์ไฟฟ้าเสี่ยงชำรุด คิดค่าไฟเกินจริง ให้ติดต่อเปลี่ยนมิเตอร์ฟรี พร้อมรับเงินคืน
วันจันทร์ที่ 19 กุมภาพันธ์ 2567
19/02/2567
“คารม” ย้ําเตือน ปชช. อย่าหลงเชื่อ กดลิงก์แนบ SMS แจ้งมิเตอร์ไฟฟ้าเสี่ยงชํารุด คิดค่าไฟเกินจริง ให้ติดต่อเปลี่ยนมิเตอร์ฟรี พร้อมรับเงินคืน
“คารม” ย้ําเตือน ปชช. อย่าหลงเชื่อ กดลิงก์แนบ SMS แจ้งมิเตอร์ไฟฟ้าเสี่ยงชํารุด คิดค่าไฟเกินจริง ให้ติดต่อเปลี่ยนมิเตอร์ฟรี พร้อมรับเงินคืน
วันที่ 19 กุมภาพันธ์ 2567 นายคารม พลพรกลาง รองโฆษกประจําสํานักนายกรัฐมนตรี ย้ําเตือนประชาชนอย่าหลงเชื่อมิจฉาชีพ กดลิงก์แนบข้อความ ที่มีการส่งต่อ เรื่อง กฟภ. ส่ง SMS แจ้งมิเตอร์ไฟฟ้าเสี่ยงชํารุด คิดค่าไฟเกินจริง ให้ติดต่อเปลี่ยนมิเตอร์ฟรี พร้อมรับเงินคืน
นายคารม กล่าวว่า ตามที่มีผู้โพสต์ระบุว่า มี SMS จาก กฟภ. ส่ง SMS แจ้งมิเตอร์ไฟฟ้าเสี่ยงชํารุด คิดค่าไฟเกินจริง ให้ติดต่อเปลี่ยนมิเตอร์ฟรี พร้อมรับเงินคืน ทางการไฟฟ้าส่วนภูมิภาค กระทรวงมหาดไทย ได้ตรวจสอบข้อมูลและชี้แจงว่า การไฟฟ้าส่วนภูมิภาคไม่มีนโยบายในการแนบลิงก์ส่ง SMS เพื่อแจ้งข่าวสารเกี่ยวกับมิเตอร์ไฟฟ้าชํารุด และให้ติดต่อเพื่อเปลี่ยนฟรี พร้อมรับเงินคืนใด ๆ ทั้งสิ้น
“ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่าง ๆ และเพื่อให้ประชาชนได้รับข้อมูลข่าวสารจากการไฟฟ้าส่วนภูมิภาค กระทรวงมหาดไทย สามารถติดตามได้ที่เว็บไซต์ https://www.pea.co.th/ โทร. 02 5890100 หรือติดต่อ 1129 PEA Contact Center รวมถึงการไฟฟ้าในพื้นที่”นายคารม กล่าว
รัฐบาลไทย-ข่าวทำเนียบรัฐบาล-​ผู้ตรวจฯ ศุภกิจ ติวเข้ม MIND สุรินทร์ พร้อมหารือภาคเอกชน ขับเคลื่อนอุตสาหกรรมเศรษฐกิจใหม่ ในพื้นที่จังหวัดสุรินทร์
วันจันทร์ที่ 19 กุมภาพันธ์ 2567
19/02/2567
​ผู้ตรวจฯ ศุภกิจ ติวเข้ม MIND สุรินทร์ พร้อมหารือภาคเอกชน ขับเคลื่อนอุตสาหกรรมเศรษฐกิจใหม่ ในพื้นที่จังหวัดสุรินทร์
​ผู้ตรวจฯ ศุภกิจ ติวเข้ม MIND สุรินทร์ พร้อมหารือภาคเอกชน ขับเคลื่อนอุตสาหกรรมเศรษฐกิจใหม่ ในพื้นที่จังหวัดสุรินทร์
วันศุกร์ที่ 16 กุมภาพันธ์ 2567 เวลา 08.00 น. นายศุภกิจ บุญศิริ ผู้ตรวจราชการกระทรวงอุตสาหกรรม ตรวจราชการ รอบที่ 1 ประจําปีงบประมาณ พ.ศ. 2567 โดยมีนายอภิรักษ์ อ่ําสุริยะ อุตสาหกรรมจังหวัดสุรินทร์และเจ้าหน้าที่ เข้าร่วมรับการตรวจราชการพร้อมรายงานตามประเด็นตรวจราชการ การตรวจ กํากับ เร่งรัด ติดตาม เพื่อขับเคลื่อนการดําเนินงานและโครงการสําคัญของกระทรวงอุตสาหกรรม ให้เป็นไปตามนโยบาย MIND 4 มิติ ผู้ตรวจฯ เน้นย้ําการดําเนินงานดังนี้ 1) การดําเนินงานโครงการต่างๆ เนื่องจากงบประมาณมีจํานวนจํากัด และระยะเวลาดําเนินกิจกรรมสั้น ให้ สํานักงานฯ ให้ความสําคัญในการคัดเลือกกลุ่มเป้าหมายที่มีศักยภาพในการดําเนินการโดยมีแผนหรือฐานข้อมูลการประกอบการในพื้นที่ไว้ล่วงหน้า เมื่อมีโครงการต่างๆที่เหมาะสมสามารถต่อยอดการพัฒนาได้จะเกิดผลสัมฤทธิ์ของโครงการสูง 2) ให้มีการบูรณาการงานตามภารกิจหน้าที่ /กิจกรรมโครงการ/หน่วยงานเครือข่ายภาครัฐ/ภาคเอกชนในพื้นที่ เพื่อดําเนินงานที่จะสนับสนุนการพัฒนาอุตสาหกรรมเชิงพื้นที่ให้บรรลุเป้าหมาย เช่น โครงการอุตสาหกรรมรวมใจ โดยมีโรงงานอุตสาหกรรมขนาดใหญ่ ในพื้นที่เป็นแกนกลางในการขับเคลื่อน สํานักงานอุตสาหกรรมเป็นหน่วยงานสนับสนุน และมีภาครัฐ ภาคการศึกษา และประชาขน ร่วมดําเนินการข้อแนะนําของภาคเอกชนในพื้นที่ 3) เน้นย้ําการตรวจกํากับดูแล ให้เป็นไปตามกฎหมายส่งเสริมพัฒนาสถานประกอบการในพื้นที่ ให้ใช้หลักการความปลอดภัยและการดูแลสังคม สิ่งแวดล้อม
เวลา 09.00 น. ผู้ตรวจราชการฯ ได้ประชุมหารือร่วมกับภาคเอกชน โดยมีนายอภิรักษ์ อ่ําสุริยะ อุตสาหกรรมจังหวัดสุรินทร์ นายชัยวัฒน์ วงศ์อารีย์สันติ ประธานสภาอุตสาหกรรม นายวีรศักดิ์ พิษณุวงษ์ ประธานหอการค้าจังหวัดสุรินทร์ และนายรชต อินทนิล ผู้จัดการธนาคารธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาสุรินทร์ เข้าร่วมในการหารือประเด็นในการขับเคลื่อนภาคอุตสาหกรรมในที่ ดังนี้ 1) การพัฒนาอุตสาหกรรมเชิงพื้นที่จังหวัดสุรินทร์ เป็นเมืองการเกษตร ซึ่งจะเป็นวัตถุดิบให้แก่อุตสารกรรมแปรรูปเกษตร ต้องการให้หน่วยงานภาคราชการให้ความช่วยเหลือเกษตรกรในการผลิตที่มีต้นทุนต่ํา เช่นการให้ความช่วยเหลือด้านความรู้การทําปุ๋ย การทําเกษตรปลอดภัย / การทําปุ๋ยเติมอากาศเพื่อลดต้นทุนของเกษตรกร โดยสามารถนํากากอุตสาหกรรมมาใช้เป็นสารปรับปรุงดินได้ 2) การส่งเสริมการพัฒนาทักษะแรงงานให้มีศักยภาพตามที่ต้องการของภาคอุตสาหกรรม 3) การอํานวยความสะดวก การบริการแก่ผู้ประกอบการรายใหม่ของหน่วยงานภาครัฐให้มีความสะดวกรวดเร็ว การประชาสัมพันธ์ข้อมูลข่าวสารที่เป็นประโชน์กับผู้ประกอบการรายย่อย การเข้าถึงแหล่งเงินทุนต่างๆ เงินกู้ดอกเบี้ยต่ํา ให้มีความรวดเร็ว และทั่วถึง 4) การเพิ่มช่องทางการจําหน่ายสินค้าให้ผู้ประกอบการในพื้นที่ 5) การส่งเสริมเรื่องสมุนไพรในพื้นที่ ที่ได้ดําเนินการพัฒนาไปแล้ว ควรมีการส่งเสริมอย่างต่อเนื่อง 6) การแก้ไขปัญหาฝุ่น PM.2.5 ควรบูรณาการดําเนินการร่วมกันในทุกภาคส่วน
ทั้งนี้ ได้มอบหมายให้สํานักงานอุตสาหกรรมจังหวัดสุรินทร์ เป็นแกนกลางในการบูรณาการการทํางานร่วมกันระหว่างหน่วยงานภาครัฐและเอกชน เพื่อขับเคลื่อนภารกิจงานต่าง ๆ และให้คําปรึกษาแนะนํา อํานวยความสะดวกให้แก่ผู้ประกอบการในพื้นที่ต่อไป
รัฐบาลไทย-ข่าวทำเนียบรัฐบาล-นายกฯ ตั้งเป้าพัฒนาพื้นที่นครพนม มุ่งยกระดับเมืองรองชั้นนำให้เป็นเมืองหลัก
วันจันทร์ที่ 19 กุมภาพันธ์ 2567
นายกฯ ตั้งเป้าพัฒนาพื้นที่นครพนม มุ่งยกระดับเมืองรองชั้นนําให้เป็นเมืองหลัก
.....
นายกฯ ตั้งเป้าพัฒนาพื้นที่นครพนม มุ่งยกระดับเมืองรองชั้นนําให้เป็นเมืองหลัก
.
นายเศรษฐา ทวีสิน นายกรัฐมนตรี และ รมว. กค. ติดตามประเด็นสําคัญที่เกี่ยวข้องกับการดําเนินงานของด่านศุลกากรฯ สถานการณ์การนําเข้า - ส่งออกสินค้าผ่านสะพานมิตรภาพไทย - ลาว แห่งที่ 3 การพัฒนาพื้นที่เขตเศรษฐกิจพิเศษนครพนม (SEZ) ความคืบหน้าโครงการก่อสร้างศูนย์การขนส่งชายแดนจังหวัดนครพนม และโครงการก่อสร้างถนนเชื่อมจากสนามบิน-มิตรภาพ 3 (นครพนม-คําม่วน) รวมทั้งรับฟังข้อเสนอของภาคเอกชนเพื่อขอรับการสนับสนุนจากรัฐบาล
.
จากการรับฟังปัญหาต่าง ๆ อยากให้นครพนม ที่เป็นเมืองรองกลายเป็นเมืองหลักให้ได้ จึงต้องพัฒนาทั้งโครงสร้างพื้นฐาน การพัฒนาด่าน เขตเศรษฐกิจพิเศษ นั้น เรื่องงบประมาณไม่ใช่ปัญหา แต่สิ่งสําคัญพัฒนาแล้วต้องเกิด Business Volume หรือปริมาณการค้าขายที่เพิ่มขึ้นตามไปด้วย
.
เรื่องการลงทุนรถไฟความเร็วสูงและรถไฟทางคู่ ศูนย์ขนถ่ายสินค้าต่าง ๆ เป็นเรื่องที่ดีและจําเป็นต้องทํา แต่ถ้าการทําเรื่องของ Single Window หรือ One Stop Service ยังไม่เกิดขึ้น การที่จะทําให้ขั้นตอนต่าง ๆ ที่ด่านประหยัดเวลาก็จะทําให้สูญเสียไปและประโยชน์ไม่มี โดยยืนยันว่าหลังจากลงพื้นที่ครั้งนี้จะพูดคุยร่วมกันกับกระทรวงคมนาคม สส.ในพื้นที่ และหน่วยงานที่เกี่ยวข้องอย่างต่อเนื่อง เพื่อขับเคลื่อน One Stop Service ให้เกิดขึ้นจริง
.
อ่านเพิ่มเติม คลิก https://www.thaigov.go.th/news/contents/details/79046
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ปลื้ม! มาตรการ Easy E-Receipt ช่วยกระตุ้นการจับจ่าย ร้านค้าเข้าร่วมโครงการคึกคัก
นายกฯ ลุยยกระดับรายได้ชาว จ.สกลนคร พัฒนาระบบน้ํา-คมนาคม ดึงเอกชนนําสินค้าเกษตรขึ้นห้าง พร้อมดัน โคขุนไทย สู่ตลาดโลก
กยศ. ลงนาม MOU นําร่องให้กู้ยืมเรียนหลักสูตรผู้ช่วยทันตแพทย์ มุ่งสร้างบุคลากรทักษะสูงในระบบสาธารณสุขไทย
เคาะ 3 มาตรการฟื้นฟู “แหล่งหญ้าทะเลเมืองตรัง” เพื่อลดผลกระทบต่อวงจรชีวิตของสัตว์ทะเล
นายกฯ ห่วงใยประชาชน ติดตามมาตรการรัดกุมด่านชายแดน จ.กาญจนบุรี การป้องกันลักลอบนําเข้าสินค้าเถื่อน และผลกระทบ PM2.5 อย่างใกล้ชิด
รัฐบาลไทย-ข่าวทำเนียบรัฐบาล-รองปลัด กษ. หารือแนวทางการดำเนินงานกองทุนในการกำกับของกระทรวงเกษตรและสหกรณ์
วันจันทร์ที่ 19 กุมภาพันธ์ 2567
รองปลัด กษ. หารือแนวทางการดําเนินงานกองทุนในการกํากับของกระทรวงเกษตรและสหกรณ์
รองปลัด กษ. หารือแนวทางการดําเนินงานกองทุนในการกํากับของกระทรวงเกษตรและสหกรณ์
นายนวนิตย์ พลเคน รองปลัดกระทรวงเกษตรและสหกรณ์ เป็นประธานการประชุมแนวทางการดําเนินงานกองทุนในการกํากับของกระทรวงเกษตรและสหกรณ์ ณ ห้องประชุมอัตนโถ สํานักงานการปฏิรูปที่ดินเพื่อเกษตรกรรม เพื่อรับทราบแนวทางปฏิบัติงานและผลการการดําเนินงานตลอดจนแนวทางในการขับเคลื่อนกองทุนในการกํากับของกระทรวงเกษตรและสหกรณ์ ได้แก่
1) กองทุนสงเคราะห์เกษตรกร (สํานักงานปลัดกระทรวงเกษตรและสหกรณ์)
2) กองทุนหมุนเวียนเพื่อการกู้ยืมแก่เกษตรกรและผู้ยากจน (กระทรวงเกษตรและสหกรณ์)
3) กองทุนหมุนเวียนเพื่อผลิตและขยายพันธุ์พืช (กรมการข้าว)
4) กองทุนหมุนเวียนในการผลิตพันธุ์ปลา (กรมประมง)
5) กองทุนปฏิรูปที่ดินเพื่อเกษตรกรรม (สํานักงานการปฏิรูปที่ดินเพื่อเกษตรกรรม (ส.ป.ก.))
6) เงินทุนหมุนเวียนเพื่อผลิตวัคซีนจําหน่าย (กรมปศุสัตว์)
7) เงินทุนหมุนเวียนยางพารา (กรมวิชาการเกษตร)
8) เงินทุนหมุนเวียนในการผลิตเชื้อไรโซเบียม (กรมวิชาการเกษตร)
9) กองทุนคุ้มครองพันธุ์พืช (กรมวิชาการเกษตร)
10) กองทุนพัฒนาสหกรณ์ (กรมส่งเสริมสหกรณ์)
11) กองทุนพัฒนายางพารา (การยางแห่งประเทศไทย)
12) กองทุนจัดรูปที่ดิน (กรมชลประทาน)
13) เงินทุนหมุนเวียนเพื่อการชลประทาน (กรมชลประทาน)
14)กองทุนปรับโครงสร้างการผลิตภาคเกษตรเพื่อเพิ่มขีดความสามารถการแข่งขันของประเทศ (สํานักงานเศรษฐกิจการเกษตร)
15) กองทุนเพื่อพัฒนาการผลิตถั่วเหลือง (สํานักงานเศรษฐกิจการเกษตร)
และ 16) เลขาธิการสํานักงานกองทุนฟื้นฟูและพัฒนาเกษตรกร
รัฐบาลไทย-ข่าวทำเนียบรัฐบาล-นายกฯ ห่วงใยประชาชน ติดตามมาตรการรัดกุมด่านชายแดน จ.กาญจนบุรี การป้องกันลักลอบนำเข้าสินค้าเถื่อน และผลกระทบ PM2.5 อย่างใกล้ชิด
วันจันทร์ที่ 19 กุมภาพันธ์ 2567
นายกฯ ห่วงใยประชาชน ติดตามมาตรการรัดกุมด่านชายแดน จ.กาญจนบุรี การป้องกันลักลอบนําเข้าสินค้าเถื่อน และผลกระทบ PM2.5 อย่างใกล้ชิด
.....
นายกฯ ห่วงใยประชาชน ติดตามมาตรการรัดกุมด่านชายแดน จ.กาญจนบุรี การป้องกันลักลอบนําเข้าสินค้าเถื่อน และผลกระทบ PM2.5 อย่างใกล้ชิด
.
นายกฯ ติดตามมาตรการการดูแลบริเวณพื้นที่ชายแดน จ.กาญจนบุรี โดย พล.อ. เจริญชัย หินเธาว์ ผู้บัญชาการทหารบก ได้รายงานความคืบหน้าการปฏิบัติการว่า ได้สั่งการเร่งด่วนไปที่กองกําลังสุรสีห์ ซึ่งรับผิดชอบดูแลให้ยกระดับการควบคุมพื้นที่อย่างรัดกุม ป้องกันการลักลอบนําเข้าสินค้าเถื่อน โดยเฉพาะยางพาราเถื่อน พร้อมนี้ได้บริหารสถานการณ์ไฟป่าควบคู่กันโดยใช้แนวทางการป้องกันและแก้ไขปัญหาหมอกควันไฟป่า และฝุ่นละอองขนาดเล็ก แนวทางเดียวกับที่นายกฯ เคยให้ไว้ที่ จ.เชียงใหม่
.
นายกฯ ห่วงใยชีวิตความเป็นอยู่ประชาชน ที่ผ่านมา ได้สั่งการควบคุมสถานการณ์ปราบปรามยางพาราเถื่อนจนเห็นผลสําเร็จ ทําให้ราคายางพาราของเกษตรกรไทยดีขึ้น อาทิ ช่วงปลายเดือนม.ค. 2567 ราคายางแผ่นดิบเพิ่มขึ้น 42% น้ํายางสดราคาเพิ่มขึ้น 39% ยางก้อนถ้วย 50% ราคาเพิ่มขึ้น 25% เมื่อเทียบกับช่วงเดียวกันของปี 2566
.
อ่านเพิ่มเติม คลิกhttps://www.thaigov.go.th/news/contents/details/79066
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ศรส. จ.ตรัง พร้อมทีม พม.หนึ่งเดียว เร่งช่วยเหลือครอบครัวหญิงรับภาระดูแลเด็ก 5 คน  พร้อมติดตามดูแลความเป็นอยู่อย่างใกล้ชิด
วันจันทร์ที่ 19 กุมภาพันธ์ 2567
ศรส. จ.ตรัง พร้อมทีม พม.หนึ่งเดียว เร่งช่วยเหลือครอบครัวหญิงรับภาระดูแลเด็ก 5 คน  พร้อมติดตามดูแลความเป็นอยู่อย่างใกล้ชิด
ศรส. จ.ตรัง พร้อมทีม พม.หนึ่งเดียว เร่งช่วยเหลือครอบครัวหญิงรับภาระดูแลเด็ก 5 คน
พร้อมติดตามดูแลความเป็นอยู่อย่างใกล้ชิด
วันที่ 17 กุมภาพันธ์ 2567 นางสาวซาราห์ บินเย๊าะ รองปลัดกระทรวงการพัฒนาสังคมและความมั่นคงของมนุษย์ ในฐานะประธานคณะทํางานขับเคลื่อนศูนย์เร่งรัดจัดการสวัสดิภาพประชาชน หรือ ศรส. เปิดเผยถึงการช่วยเหลือครอบครัวแม่เลี้ยงเดี่ยว ต้องดูแลลูก 5 คน ที่ จ.ตรัง ว่า ขณะนี้ ศรส. จ.ตรัง พร้อมทีม พม.หนึ่งเดียว จังหวัดตรัง ได้ลงพื้นที่เยี่ยมบ้านของหญิงดังกล่าว เพื่อให้การช่วยเหลือร่วมกับเจ้าหน้าที่องค์การบริหารส่วนตําบลในควน พร้อมทั้งพระอาจารย์วัดห้วยศอและวัดช่องหาย ซึ่งจากการสอบข้อเท็จจริง พบว่า หญิงคนดังกล่าวประสบปัญหาความเดือดร้อนและว่างงาน แต่ไม่ได้เป็นแม่เลี้ยงเดี่ยวตามข่าว เนื่องจากปัจจุบัน อาศัยอยู่กับสามี ลูก 4 คน หลาน 1 คน และน้องสาว 2 คน
นางสาวซาราห์ กล่าวต่อไปว่า การลงพื้นที่เยี่ยมบ้านครั้งนี้ ทีม พม.หนึ่งเดียว จังหวัดตรัง ได้มอบเครื่องอุปโภคบริโภคที่จําเป็น เพื่อบรรเทาความเดือดร้อนในเบื้องต้น อีกทั้งพูดคุยให้คําแนะนํา ปรึกษาและร่วมวางแผนเรื่องการเลี้ยงดูบุตรหลานอย่างเหมาะสม เรื่องการศึกษาต่อของเด็กในโรงเรียนประจําสถาบันเพาะกล้าคุณธรรม กรมกิจการเด็กและเยาวชน (ดย.) และเรื่องการรักษาโรคสมาธิสั้นของเด็ก นอกจากนี้ สํานักงานพัฒนาสังคมและความมั่นคงของมนุษย์จังหวัดตรัง จะดําเนินเรื่องการช่วยเหลือเป็นเงินสงเคราะห์ครอบครัว และประสานอาสาสมัครพัฒนาสังคมและความมั่นคงของมนุษย์ (อพม.) ร่วมกับองค์กรปกครองส่วนท้องถิ่นและผู้นําท้องถิ่น ติดตามดูแลความเป็นอยู่อย่างใกล้ชิด
นางสาวซาราห์ กล่าวเพิ่มเติมว่า หากพบเห็นผู้ประสบปัญหาความเดือดร้อน สามารถโทรแจ้งมาที่ ศูนย์เร่งรัดจัดการสวัสดิภาพประชาชน หรือ ศรส. ผ่านฮอตไลน์ 1300 ตลอด 24 ชั่วโมง ซึ่งกระทรวง พม. มีทีมปฏิบัติการเคลื่อนที่เร็ว พร้อมลงพื้นที่ช่วยเหลือทันที
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #พม #1300
รัฐบาลไทย-ข่าวทำเนียบรัฐบาล-รองปลัด 'อภัย' ติดตามความก้าวหน้าตามประเด็นข้อสั่งการของ รมว.กษ. ในภารกิจการลงพื้นที่ตรวจราชการกลุ่มจังหวัดภาคใต้
วันจันทร์ที่ 19 กุมภาพันธ์ 2567
รองปลัด 'อภัย' ติดตามความก้าวหน้าตามประเด็นข้อสั่งการของ รมว.กษ. ในภารกิจการลงพื้นที่ตรวจราชการกลุ่มจังหวัดภาคใต้
รองปลัด 'อภัย' ติดตามความก้าวหน้าตามประเด็นข้อสั่งการของ รมว.กษ. ในภารกิจการลงพื้นที่ตรวจราชการกลุ่มจังหวัดภาคใต้
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมติดตามความก้าวหน้าตามประเด็นข้อสั่งการของรัฐมนตรีว่าการกระทรวงเกษตรและสหกรณ์ ในภารกิจการลงพื้นที่ตรวจราชการกลุ่มจังหวัดภาคใต้ โดยมี นายปรีชา พันธุ์วา หัวหน้าผู้ตรวจราชการกระทรวงเกษตรและสหกรณ์ ผู้อํานวยการสํานักตรวจราชการ และหัวหน้าส่วนราชการในสังกัดกระทรวงเกษตรและสหกรณ์ กลุ่มจังหวัดภาคใต้ชายแดน เข้าร่วม ณ ห้องประชุมสํานักตรวจราชการ 1403 และผ่านระบบ Zoom Meeting โดยจังหวัดนราธิวาสมีข้อสั่งการจากรัฐมนตรีว่าการกระทรวงเกษตรและสหกรณ์ 22 ข้อสั่งการ ดําเนินการแล้ว 5 ข้อสั่งการ จังหวัดยะลา มีข้อสั่งการ 13 ดําเนินการแล้ว 8 ข้อสั่งการ และจังหวัดปัตตานี มีข้อสั่งการ 9 ข้อสั่งการ ดําเนินการแล้ว 4 ข้อสั่งการ
ทั้งนี้ รองปลัดกระทรวงเกษตรและสหกรณ์ได้ให้ข้อเสนอแนะในที่ประชุมว่า เนื่องจากพื้นที่ส่วนใหญ่ในชายแดนใต้ปลูกยางพาราเป็นหลัก ควรให้เกษตรกรและสหกรณ์จังหวัด บูรณาการร่วมกับการยางแห่งประเทศไทยในพื้นที่จังหวัดชายแดนภาคใต้ นําร่องพื้นที่เพาะปลูกยางพารา โดยใช้แนวทางต่าง ๆ เช่น การป้องกันและแก้ไขปัญหาโรคใบร่วงชนิดใหม่ในยางพารา การใช้เครื่องมือในการกรีดยางพาราแทนการกรีดด้วยตัวเอง รวมทั้งการปรับเปลี่ยนการปลูกเป็นพืชชนิดอื่น เช่น ปาล์ม เป็นต้น
รัฐบาลไทย-ข่าวทำเนียบรัฐบาล-รองปลัดฯ บรรจง นั่งหัวโต๊ะ พิจารณาคุณสมบัติ ผู้ได้รับสินเชื่อ โครงการลดโลกร้อน ปี 66
วันจันทร์ที่ 19 กุมภาพันธ์ 2567
19/02/2567
รองปลัดฯ บรรจง นั่งหัวโต๊ะ พิจารณาคุณสมบัติ ผู้ได้รับสินเชื่อ โครงการลดโลกร้อน ปี 66
รองปลัดฯ บรรจง นั่งหัวโต๊ะ พิจารณาคุณสมบัติ ผู้ได้รับสินเชื่อ โครงการลดโลกร้อน ปี 66
วันที่ 16 กุมภาพันธ์ 2567 นายบรรจง สุกรีฑา รองปลัดกระทรวงอุตสาหกรรม เป็นประธานการประชุมพิจารณากลั่นกรองคุณสมบัติของผู้อยู่ในเครือข่ายที่ได้รับการสนับสนุนด้านสินเชื่อ โครงการสินเชื่อลดโลกร้อน (Decarbonize Loan) พ.ศ. 2566 ภายใต้กองทุนพัฒนาเอสเอ็มอีตามแนวประชารัฐ ตามกรอบหลักเกณฑ์การให้สินเชื่อของกองทุนพัฒนาเอสเอ็มอีตามแนวประชารัฐ ทั้งนี้ผลการพิจารณาจะเป็นไปตามขั้นตอนของกองทุนฯ ต่อไป นอกจากนี้ที่ประชุมยังได้สรุปภาพรวมแนวทางดําเนินการ โครงการสินเชื่อลดโลกร้อน (Decarbonize Loan) วงเงินโครงการ 1,500 ล้านบาท โดยมีนางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ในฐานะผู้อํานวยการสํานักงานกองทุนพัฒนาเอสเอ็มอีตามแนวประชารัฐ เข้าร่วมการประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-“ศุภมาส” เปิดเวทีประชุมวิชาการระดับชาติและนานาชาติ ครั้งที่ 7 ถกประเด็น “การขับเคลื่อนพลังทางสังคมด้วย BCG Model สู่การสร้างมูลค่าเศรษฐกิจสร้างสรรค์”
วันจันทร์ที่ 19 กุมภาพันธ์ 2567
“ศุภมาส” เปิดเวทีประชุมวิชาการระดับชาติและนานาชาติ ครั้งที่ 7 ถกประเด็น “การขับเคลื่อนพลังทางสังคมด้วย BCG Model สู่การสร้างมูลค่าเศรษฐกิจสร้างสรรค์”
“ศุภมาส” เปิดเวทีประชุมวิชาการระดับชาติและนานาชาติ ครั้งที่ 7 ถกประเด็น “การขับเคลื่อนพลังทางสังคมด้วย BCG Model สู่การสร้างมูลค่าเศรษฐกิจสร้างสรรค์”
เมื่อวันที่ 15 ก.พ. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดการประชุมวิชาการระดับชาติและนานาชาติ ครั้งที่ 7 พร้อมทั้งกล่าวปาฐกถาพิเศษในหัวข้อ “การขับเคลื่อนพลังทางสังคมด้วย BCG Model สู่การสร้างมูลค่าเศรษฐกิจสร้างสรรค์” โดยมี ดร.จันทร์เพ็ญ เมฆาอภิรักษ์ ผู้ตรวจราชการกระทรวง อว. รศ.มาลิณี จุโฑปะมา อธิการบดีมหาวิทยาลัยราชภัฏบุรีรัมย์ คณะผู้บริหาร คณาจารย์ และเจ้าหน้าที่เข้าร่วม นอกจากนี้ ภายในงานยังมีการบรรยายในเรื่อง “การขับเคลื่อน Soft Power ด้วยเศรษฐกิจสร้างสรรค์รองรับการส่งเสริมความเป็นไทยสู่สากล โดย ศ.ดร.สมปอง คล้ายหนองสรวง ผู้อํานวยการหน่วยบริหารและจัดการทุนด้านการพัฒนากําลังคนและทุนด้านการพัฒนาสถาบันอุดมศึกษา การวิจัยและการสร้างนวัตกรรม (บพค.) ณ หอประชุมวิชชาอัตศาสตร์ มหาวิทยาลัยราชภัฏบุรีรัมย์ จ.บุรีรัมย์
น.ส.ศุภมาส กล่าวว่า กระทรวง อว. มีบทบาทสําคัญในการขับเคลื่อนการดําเนินงาน BCG ของประเทศ โดยมีสํานักงานพัฒนาวิทยาศาสตร์และเทคโนโลยีแห่งชาติ หรือ สวทช. เป็นฝ่ายเลขานุการของคณะกรรมการขับเคลื่อน รวมทั้งหน่วยงานต่าง ๆ ของกระทรวง อว. ก็ได้ร่วมกันดําเนินการทั้งในเรื่องการวิจัยและพัฒนาเทคโนโลยีและนวัตกรรม การบ่มเพาะและพัฒนาผู้ประกอบการด้วยฐานนวัตกรรม การบริการโครงสร้างพื้นฐานและเครือข่าย การเพิ่มขีดความสามารถของกําลังคน ตลอดจนการปรับปรุงข้อกฎหมาย ระเบียบ หรือข้อบังคับต่าง ๆ เช่น โครงการยกระดับรายได้และความเป็นอยู่ของเกษตรกรผู้ปลูกข้าวเหนียวด้วยเกษตรสมัยใหม่ บนเส้นทางสายวัฒนธรรมลุ่มน้ําโขง ซึ่งเป็นการขับเคลื่อนในลักษณะกลุ่มสินค้าของ BCG จากความร่วมมือระหว่างภาครัฐ ภาคเอกชน กลุ่มเกษตรกร และสถาบันการศึกษาในพื้นที่
รมว.อว. กล่าวต่อว่า สําหรับพื้นที่จังหวัดบุรีรัมย์ กระทรวง อว. ได้สนับสนุนการดําเนินงานในโครงการ U2T หรือโครงการมหาวิทยาลัยสู่ตําบล ร่วมกับมหาวิทยาลัยราชภัฏบุรีรัมย์ อันนําไปสู่การเกิดผลิตภัณฑ์ สินค้าและบริการหลากหลาย และเป็นความภูมิใจของชาวบุรีรัมย์ อาทิ ผ้าทอภูอัคนี ผ้าเชียงนวน ผ้าฝ้าย ผ้ามัดหมี่ลายขอเจ้าฟ้าสิริวัณณวรีฯ เซรามิกของคณะเทคโนโลยีอุตสาหกรรมมหาวิทยาลัยราชภัฏบุรีรัมย์ ผลิตภัณฑ์ที่กล่าวมาข้างต้นเป็นตัวอย่างของเศรษฐกิจสร้างสรรค์ ซึ่งมีการใช้ความคิดผลิตสินค้าและบริการ ให้น่าสนใจและมีมูลค่าเพิ่มขึ้น ไม่ว่าจะเป็นการยกระดับเทคโนโลยีและการออกแบบ ยกระดับการบริการด้วยการปรับปรุงระบบบริหารจัดการการสร้างเรื่องราวของสินค้าท่องเที่ยวที่เชื่อมโยงวัฒนธรรมและวิถีชีวิต หรือเพิ่มความชํานาญเฉพาะด้าน
“กระทรวง อว. จึงเป็นกําลังสําคัญในการนําองค์ความรู้ เทคโนโลยี และนวัตกรรมมาบูรณาการร่วมกับ BCG Model สู่การต่อยอดให้เกิดเศรษฐกิจสร้างสรรค์ เพื่อช่วยกันขับเคลื่อนเศรษฐกิจของไทย เพื่อให้เกิดการกระจายโอกาส ลดความเหลื่อมล้ํา และสามารถก้าวเป็นผู้นําของโลกได้” น.ส.ศุภมาส กล่าว
รัฐบาลไทย-ข่าวทำเนียบรัฐบาล-รองปลัดบรรจง นำทีมพีอาร์ เตรียมงานกีฬาสานสัมพันธ์ 2567
วันจันทร์ที่ 19 กุมภาพันธ์ 2567
19/02/2567
รองปลัดบรรจง นําทีมพีอาร์ เตรียมงานกีฬาสานสัมพันธ์ 2567
รองปลัดบรรจง นําทีมพีอาร์ เตรียมงานกีฬาสานสัมพันธ์ 2567
วันที่ 16 กุมภาพันธ์ 2567 นายบรรจง สุกรีฑา รองปลัดกระทรวงอุตสาหกรรม เป็นประธานการประชุมเตรียมความพร้อมการจัดกิจกรรมกีฬาสัมพันธ์ระหว่างผู้บริหาร ข้าราชกา อก. กับผู้สื่อข่าวสายเศรษฐกิจอุตสาหกรรม “MIND-PRESS SPORT DAY 2024” โดยมีนางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ผู้บริหาร ข้าราชการ และเจ้าหน้าที่ที่เกี่ยวข้อง เข้าร่วมประชุม ณ ห้องประชุม อก.1 ชั้น 2 อาคาร สปอ.
สําหรับกิจกรรมดังกล่าว มีวัตถุประสงค์เพื่อเสริมสร้างความสัมพันธ์อันดีระหว่างคณะผู้บริหาร ข้าราชการ และพนักงาน กับคณะผู้สื่อข่าวสายเศรษฐกิจอุตสาหกรรม รวมทั้งบริษัทเอเจนซี่ ที่มาดูแลงานด้านการประชาสัมพันธ์ให้กับหน่วยงานต่าง ๆ โดยจัดแข่งขันกีฬาแบดมินตันระหว่างทีมผู้บริหารกระทรวงอุตสาหกรรม และนักข่าวเศรษฐกิจอุตสาหกรรม ทั้งนี้ที่ประชุมได้มีการพิจารณาหน่วยงานผู้รับผิดชอบการจัดงานในส่วนต่าง ๆ อาทิ กําหนดการจัดงาน สถานที่การจัดการแข่งขัน ธีมการจัดงาน ขบวนพาเรด กองเชียร์ จํานวนนักกีฬา รายการอาหารและเครื่องดื่ม
รัฐบาลไทย-ข่าวทำเนียบรัฐบาล-​ผู้ตรวจฯ ศุภกิจ พร้อมทีม MIND บุรีรัมย์  ตรวจเยี่ยมสถานประกอบการ ในพื้นที่จังหวัดบุรีรัมย์
วันจันทร์ที่ 19 กุมภาพันธ์ 2567
19/02/2567
​ผู้ตรวจฯ ศุภกิจ พร้อมทีม MIND บุรีรัมย์  ตรวจเยี่ยมสถานประกอบการ ในพื้นที่จังหวัดบุรีรัมย์
​ผู้ตรวจฯ ศุภกิจ พร้อมทีม MIND บุรีรัมย์  ตรวจเยี่ยมสถานประกอบการ ในพื้นที่จังหวัดบุรีรัมย์
วันเสาร์ที่ 17 กุมภาพันธ์ พ.ศ. 2567
เวลา 09.30 น. นายศุภกิจ บุญศิริ ผู้ตรวจราชการกระทรวงอุตสาหกรรม พร้อมด้วยนายประสงค์ ผลส่ง อุตสาหกรรมจังหวัดบุรีรัมย์และเจ้าหน้าที่สํานักงานอุตสาหกรรมจังหวัดบุรีรัมย์ ลงพื้นที่เยี่ยมผู้ประกอบการและมอบใบรับรองมาตรฐานอุตสาหกรรมเอส (มอก.เอส) ให้แก่ บริษัท เพ ลา เพลิน บูติค รีสอร์ท จํากัด อ.คูเมือง จ.บุรีรัมย์ โดยมีคุณเครือฟ้า ปุราเต ผู้แทนจาก โรงแรมเพ ลา เพลิน บูติค รีสอร์ท แอนด์ แอด เวนเจอร์ เเคมป์ ให้การต้อนรับและนําชมอุทยานไม้ดอก เพ ลา เพลิน โดยมีวัตถุประสงค์ในการจัดตั้งให้เป็นธุรกิจที่มีมาตรฐาน ในการพัฒนาผู้เรียนนอกห้องเรียน สําหรับ เยาวชน นักเรียนและบุคคลทั่วไปในพื้นที่อีสานใต้ ได้เติมเต็มความรู้ เช่น ด้านศิลปะ ด้านสมุนไพรเพื่อสุขภาพ ด้านงานประดิษฐ์ ด้านงานเกษตร ด้านประวัติศาสตร์และศิลปวัฒนธรรมโบราณซึ่งรวบรวมไว้ในที่แห่งเดียว ทั้งนี้ได้มอบหมายให้สํานักงานอุตสาหกรรมจังหวัดบุรีรัมย์ ติดตามความคืบหน้าพร้อมให้คําปรึกษาแนะนําการพัฒนาด้านการบริการให้มีมาตรฐานในด้านอื่นๆต่อไป
เวลา 13.30 น. ผู้ตรวจราชการฯ พร้อมด้วยคณะ เข้าตรวจเยี่ยม บริษัท น้ําตาลบุรีรัมย์ จํากัด (มหาชน) และบริษัทในเครือฯ โดยมีนายนพอนันต์ พูลทรัพย์ ผู้ช่วยกรรมการผู้จัดการสายงานผลิต(อาวุโส) พร้อมด้วยทีมงานให้การต้อนรับ บริษัทฯ (โรงน้ําตาลบุรีรัมย์)ตั้งอยู่ ณ ต.หินเหล็กไฟ อ.คูเมือง จ.บุรีรัมย์ เป็นกลุ่มบริษัทที่ดําเนินธุรกิจผลิตและจําหน่ายน้ําตาลทรายขาวสีรํา และน้ําตาลทรายดิบทั้งในและต่างประเทศ รวมถึงการนําผลพลอยได้ที่ได้จากกระบวนการผลิตน้ําตาล เช่น กากอ้อย กากหม้อกรอง และกากน้ําตาล ต่อยอดธุรกิจอย่างครบวงจร ประกอบด้วยธุรกิจโรงไฟฟ้าชีวมวล ธุรกิจผลิตและจําหน่ายปุ๋ย และธุรกิจบรรจุภัณฑ์เพื่อสิ่งแวดล้อม รวมทั้งการวิจัยและพัฒนาอ้อยที่เป็นธุรกิจสนับสนุน โดยนํา BCG model มาใช้ในการดําเนินธุรกิจ พร้อมกันกับดูแลสังคม ชุมชน และสิ่งแวดล้อม ผ่านกิจกรรมโครงการ CSR มาโดยตลอด ซึ่งได้รับรางวัล CSR DIW Award ในปี 2566 ที่ผ่านมา ทั้งนี้ได้กําชับให้ บริษัทฯ บูรณาการร่วมกันขับเคลื่อนตามนโยบาย MIND อย่างต่อเนื่องต่อไป
รัฐบาลไทย-ข่าวทำเนียบรัฐบาล-“พัชรวาท” ถกปัญหา PM 2.5 กับ “เอมินา เจ โมฮัมเหม็ด” รองเลขาธิการยูเอ็น เพื่อดึงองค์กรช่วยประสานประเทศเพื่อนบ้าน แก้ปัญหาฝุ่นร่วมกัน
วันจันทร์ที่ 19 กุมภาพันธ์ 2567
“พัชรวาท” ถกปัญหา PM 2.5 กับ “เอมินา เจ โมฮัมเหม็ด” รองเลขาธิการยูเอ็น เพื่อดึงองค์กรช่วยประสานประเทศเพื่อนบ้าน แก้ปัญหาฝุ่นร่วมกัน
“พัชรวาท” ถกปัญหา PM 2.5 กับ “เอมินา เจ โมฮัมเหม็ด” รองเลขาธิการยูเอ็น เพื่อดึงองค์กรช่วยประสานประเทศเพื่อนบ้าน แก้ปัญหาฝุ่นร่วมกัน
“พัชรวาท” ถกปัญหา PM 2.5 กับ “เอมินา เจ โมฮัมเหม็ด” รองเลขาธิการยูเอ็น เพื่อดึงองค์กรช่วยประสานประเทศเพื่อนบ้าน แก้ปัญหาฝุ่นร่วมกัน
วันที่ 19 กุมภาพันธ์ 2567 พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ นางเอมินา เจ โมฮัมเหม็ด รองเลขาธิการสหประชาชาติ และเลขาธิการด้านการพัฒนาการอย่างยั่งยืน ในโอกาสเดินทางเข้าพบที่กระทรวงทรัพยากรธรรมชาติและสิ่งแวดล้อม ระหว่างพบหารือเรื่องการเปลี่ยนแปลงสภาพภูมิอากาศ ที่สําคัญได้มีการหยิบยกประเด็นปัญหา PM 2.5 โดยพล.ต.อ.พัชรวาท กล่าวว่า ปัญหา PM 2.5 ในประเทศไทยเป็นปัญหาระดับภูมิภาคเพราะส่วนหนึ่งของปัญหามาจากประเทศเพื่อนบ้าน เรื่องนี้องค์กรระดับโลกอย่าง UN และคณะกรรมการสหประชาชาติว่าด้วยการพัฒนาที่ยั่งยืน ที่นางเอมินา เจ โมฮัมเหมัด เป็นประธานอาจช่วยเข้ามาประสานการแก้ไขได้อนาคตในวันนี้ จึงเป็นโอกาสอันดีที่ได้พบกัน เพื่อหารือกันว่าประเทศไทยจะมีโครงการทํางานร่วมกับสหประชาชาติในการแก้ไขปัญหาต่อไป
“ขอยืนยันว่า รัฐบาลไทยและกระทรวงทรัพยากรธรรมชาติและสิ่งแวดล้อม ให้การสนับสนุนการดําเนินงาน ของสหประชาชาติ อย่างเต็มที่ในการดําเนินงานเพื่อแก้ไขปัญหา ด้านการเปลี่ยนแปลงสภาพภูมิอากาศ ซึ่งเป็น ความท้าทาย ของประชาคมโลกหวังว่ากระทรวงของเราจะได้ทํางานร่วมกับสหประชาชาติอย่างต่อเนื่องต่อไป” พล.ต.อ.พัชรวาทกล่าว
ขณะที่ นางเอมินา เจ โมฮัมเหม็ด ได้ชื่นชม พล.ต.อ.พัชรวาท ในการจัดการปัญหาเรื่องโลกร้อน และสิ่งแวดล้อม ในส่วนของการแก้ปัญหา PM 2.5 ทราบว่า กระทรวงทรัพยากรธรรมชาติฯได้มีการเสนอ พ.ร.บ.บริหารจัดการเพื่ออากาศสะอาด รวมทั้งการจัดการขยะของไทยที่กระทรวงทรัพยากรธรรมชาติฯ ได้ลงนามบันทึกข้อตกลงความร่วมมือกับกระทรวงมหาดไทย ทําให้จัดการปัญหาได้อย่างยั่งยืน หรือ “Waste to wealth” ถือเป็นตัวอย่างที่ดีที่ควรไปนําเสนอในเวทีการประชุมสมัชชาสหประชาชาติ รวมทั้งการที่ UN มีแนวทางการให้ซื้อขายคาร์บอนเครดิต อาจจะช่วยพัฒนาการซื้อขายคาร์บอนเครดิตในไทยได้
รัฐบาลไทย-ข่าวทำเนียบรัฐบาล-รมว.ธรรมนัส เล็งแผนบรรเทาความเดือดร้อนเกษตรกรชาวนาเกลือ
วันจันทร์ที่ 19 กุมภาพันธ์ 2567
รมว.ธรรมนัส เล็งแผนบรรเทาความเดือดร้อนเกษตรกรชาวนาเกลือ
รมว.ธรรมนัส เล็งแผนบรรเทาความเดือดร้อนเกษตรกรชาวนาเกลือ เตรียมผลักดันโครงการพัฒนาการผลิตเกลือทะเลคุณภาพเพื่ออนุรักษ์วิถีอาชีพเกลือทะเลและพื้นที่นาเกลือ
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการพัฒนาเกลือทะเลไทย ครั้งที่ 1/2567 โดยมี ผู้บริหารกระทรวงเกษตรและสหกรณ์ ผู้แทนหน่วยงานที่เกี่ยวข้อง และผู้แทนเกษตรกรนาเกลือ เข้าร่วม ณ ห้องประชุมกระทรวงเกษตรและสหกรณ์ และผ่านระบบการประชุมทางไกล (Zoom Meetings)
สําหรับการประชุมในครั้งนี้ที่ประชุมได้มติให้มีการศึกษาและทบทวนแนวทางการขับเคลื่อนโครงการพัฒนาการผลิตเกลือทะเลคุณภาพเพื่ออนุรักษ์วิถีอาชีพเกลือทะเลและพื้นที่นาเกลือ ปีการผลิต 2566/67 เพื่อการแก้ไขปัญหาความเดือดร้อนของพี่น้องเกษตรกรชาวนาเกลือที่ประสบปัญหาหนี้สินอย่างมีประสิทธิภาพ และเป็นการยกระดับการพัฒนาเศรษฐกิจและชีวิตเกษตรกรชาวนาเกลือทะเลไทยให้ประกอบอาชีพได้อย่างยั่งยืน ประกอบด้วย 1) กิจกรรมสนับสนุนค่าบริหารจัดการและรักษาเสถียรภาพราคาเกลือทะเล และ 2) กิจกรรมการสินเชื่อชะลอการขายเกลือทะเล รวมถึงได้มติให้มีการศึกษาและทบทวนหลักการจัดตั้งโรงงานแปรรูปเกลือบริสุทธิ์เพื่อการพัฒนาอุตสาหกรรมที่เกี่ยวเนื่อง ซึ่งโครงการดังกล่าวมีวัตถุประสงค์เพื่อสร้างศูนย์รวบรวมและสร้างมูลค่าเพิ่มสินค้าให้เกษตรกรมีอํานาจต่อรองในด้านการตลาดมากยิ่งขึ้น ประกอบด้วย 1) โรงงานแปรรูปเกลือบริสุทธิ์เพื่อการอุตสาหกรรม ขนาดกําลังการผลิต 10,000 - 12,000 ตัน และ 2) โรงงานแปรรูปเกลือบริสุทธิ์ เพื่อสร้างมูลค่าเพิ่มโดยสถาบันเกษตรกร นอกจากนี้ รัฐมนตรีว่าการเกษตรฯ ได้กําชับหน่วยงานที่เกี่ยวข้องในการร่วมบูรณาการส่งเสริมและสร้างความเข้มแข็งในแก่กลุ่มเกษตรกรอีกด้วย
ทั้งนี้ สถานการณ์การผลิตและการตลาดเกลือทะเลไทยในฤดูกาลผลิต 2566/67 ขึ้นทะเบียนเกษตรกรกับกรมส่งเสริมการเกษตร จํานวน 408 ครัวเรือน 1,392 แปลง พื้นที่ 13,515.74 ไร่ ปริมาณผลผลิตรวม 14,524.30 ตัน (ข้อมูล ณ วันที่ 5 กุมภาพันธ์ 2567)
รัฐบาลไทย-ข่าวทำเนียบรัฐบาล-คกก.นโยบายเครื่องดื่มแอลกอฮอล์ เห็นชอบให้ศึกษาความเหมาะสมและความเป็นไปได้ในการขยายเวลาจำหน่ายเครื่องดื่มแอลกอฮอล์
วันจันทร์ที่ 19 กุมภาพันธ์ 2567
คกก.นโยบายเครื่องดื่มแอลกอฮอล์ เห็นชอบให้ศึกษาความเหมาะสมและความเป็นไปได้ในการขยายเวลาจําหน่ายเครื่องดื่มแอลกอฮอล์
คณะกรรมการนโยบายเครื่องดื่มแอลกอฮอล์แห่งชาติ เห็นชอบให้ศึกษาความเหมาะสมและความเป็นไปได้ในการขยายเวลาจําหน่ายเครื่องดื่มแอลกอฮอล์ ก่อนนําเข้าที่ประชุมครั้งต่อไป เนื่องจากยังไม่มีข้อมูลเชิงสถิติในด้านผลกระทบทั้งทางมิติสุขภาพ สังคม และเศรษฐกิจที่ชัดเจน
คณะกรรมการนโยบายเครื่องดื่มแอลกอฮอล์แห่งชาติ เห็นชอบให้ศึกษาความเหมาะสมและความเป็นไปได้ในการขยายเวลาจําหน่ายเครื่องดื่มแอลกอฮอล์ ก่อนนําเข้าที่ประชุมครั้งต่อไป เนื่องจากยังไม่มีข้อมูลเชิงสถิติในด้านผลกระทบทั้งทางมิติสุขภาพ สังคม และเศรษฐกิจที่ชัดเจน พร้อมให้ศึกษาความเป็นไปได้ในการจัดตั้งกองทุน เพื่อการบําบัดรักษาหรือฟื้นฟูสภาพผู้ติดเครื่องดื่มแอลกอฮอล์
วันนี้ (19 กุมภาพันธ์ 2567) ที่ห้องประชุมชัยนาทนเรนทร สํานักงานปลัดกระทรวงสาธารณสุข นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการนโยบายเครื่องดื่มแอลกอฮอล์แห่งชาติ ครั้งที่ 1/2567 โดยมี นายแพทย์ชลน่าน ศรีแก้ว รัฐมนตรีว่ากระทรวงสาธารณสุข นายแพทย์ธงชัย กีรติหัตถยากร อธิบดีกรมควบคุมโรค และกรรมการจากหน่วยงานที่เกี่ยวข้องเข้าร่วมประชุม
นายแพทย์ชลน่านให้สัมภาษณ์ภายหลังการประชุมว่า ในวันนี้ ที่ประชุมคณะกรรมการนโยบายเครื่องดื่มแอลกอฮอล์แห่งชาติ ได้ร่วมกันพิจารณาเรื่องการขยายเวลาจําหน่ายเครื่องดื่มแอลกอฮอล์ เพื่อสนับสนุนการกระตุ้นการท่องเที่ยวและเศรษฐกิจ โดยได้นําข้อเสนอจากที่ประชุมคณะกรรมการควบคุมเครื่องดื่มแอลกอฮอล์ เมื่อวันที่ 15 กุมภาพันธ์ 2567 มาประกอบการพิจารณา และเห็นว่า 1) ปัจจุบันมีกฎหมายที่กําหนดเกี่ยวกับเวลาขายเครื่องดื่มแอลกอฮอล์สําหรับร้านอาหารทั่วไป ได้แก่ ประกาศคณะปฏิวัติ ฉบับที่ 253 และกฎกระทรวงที่ออกตามความในประกาศของคณะปฏิวัติดังกล่าว ประกาศสํานักนายกรัฐมนตรี เรื่อง กําหนดเวลาห้ามขายเครื่องดื่มแอลกอฮอล์ พ.ศ. 2558 ออกตามความในพระราชบัญญัติควบคุมเครื่องดื่มแอลกอฮอล์ พ.ศ. 2551และต้องคํานึงถึง พระราชบัญญัติสถานบริการ 2509 ซึ่งถ้าจะมีการเปลี่ยนแปลงเวลาขายเครื่องดื่มแอลกอฮอล์ต้องปรับแก้กฎหมายเหล่านี้และต้องคํานึงถึงเวลาเปิดปิด ตามกฎหมายว่าด้วยสถานบริการและการบังคับใช้กฎหมายดังกล่าว และ2) ข้อมูลในมิติเศรษฐกิจ สังคม และสุขภาพ ยังไม่มีข้อมูลทางสถิติที่ชัดเจน สมควรศึกษาข้อมูลแล้วนํามาเปรียบเทียบกับข้อมูลของจังหวัดนําร่อง เพื่อนํามากําหนดเวลาที่จะขยาย เพื่อความละเอียดรอบคอบ
“ที่ประชุมได้มีมติให้แต่งตั้งคณะทํางานเพื่อไปทําการศึกษาข้อมูลที่เกี่ยวข้องกับการกําหนดกรอบระยะเวลาในการขายเครื่องดื่มแอลกอฮอล์ในร้านอาหารทั่วไปอย่างรอบคอบรอบด้าน ทั้งนี้ไม่ได้กําหนดกรอบระยะเวลาในการศึกษาข้อมูล แต่เนื่องจากเป็นประเด็นที่อยู่ในความสนใจของสังคมก็จะเร่งรัดให้เร็วที่สุดโดยคํานึงถึงข้อมูลที่เพียงพอสําหรับประกอบการพิจารณา นอกจากนี้ที่ประชุมยังเห็นชอบให้มีการศึกษาความเป็นไปได้ในการจัดตั้งกองทุนเพื่อการบําบัดรักษาและฟื้นฟูสภาพผู้ติดเครื่องดื่มแอลกอฮอล์ด้วย” นายแพทย์ชลน่านกล่าว
****************************************** * 19 กุมภาพันธ์ 2567
รัฐบาลไทย-ข่าวทำเนียบรัฐบาล-กรมการขนส่งทางบก ขยายเวลายกเว้นการฝึกอบรมหลักสูตร TSM สำหรับผู้มีประสบการณ์ด้านการบริหารจัดการด้านการขนส่งทางถนนไม่น้อยกว่า 5 ปี ตั้งแต่บัดนี้จนถึง 31 ธันวาคม 2567
วันจันทร์ที่ 19 กุมภาพันธ์ 2567
กรมการขนส่งทางบก ขยายเวลายกเว้นการฝึกอบรมหลักสูตร TSM สําหรับผู้มีประสบการณ์ด้านการบริหารจัดการด้านการขนส่งทางถนนไม่น้อยกว่า 5 ปี ตั้งแต่บัดนี้จนถึง 31 ธันวาคม 2567
...
นางสิริรัตน์ วีรวิศาล รองอธิบดีกรมการขนส่งทางบก กระทรวงคมนาคม เปิดเผยว่า ตามที่กรมการขนส่งทางบก (ขบ.) ได้ออกประกาศ เรื่อง กําหนดคุณสมบัติ หลักสูตร ระยะเวลาการฝึกอบรม และหน้าที่ของบุคลากรจัดการด้านความปลอดภัยในการขนส่ง พ.ศ. 2564 ซึ่งบุคลากรจัดการด้านความปลอดภัยในการขนส่งต้องผ่านการฝึกอบรมตามหลักสูตรบุคลากรจัดการด้านความปลอดภัยในการขนส่ง (TSM) ที่ ขบ. กําหนด โดยบุคคลทั่วไปอบรม 18 ชั่วโมง เจ้าหน้าที่ความปลอดภัยในการทํางานระดับวิชาชีพ และผู้มีประสบการณ์การบริหารจัดการด้านการขนส่งทางถนน ไม่น้อยกว่า 5 ปี อบรม 6 ชั่วโมง จาก ขบ. หรือหน่วยงานที่ได้รับมอบหมายให้ทําการฝึกอบรมแทน และต้องผ่านการทดสอบในระบบ e-Exam ทั้งนี้ เพื่อเป็นการสนับสนุนให้ผู้มีประสบการณ์การบริหารจัดการด้านการขนส่งทางถนน ไม่น้อยกว่า 5 ปี ซึ่งเป็นผู้มีความรู้ความสามารถและมีประสบการณ์ได้รับการขึ้นทะเบียนเป็นบุคลากรจัดการด้านความปลอดภัยในการขนส่งอย่างเพียงพอต่อความต้องการของผู้ประกอบการขนส่ง ขบ. จึงได้ออกประกาศขยายเวลาสําหรับผู้มีประสบการณ์เกี่ยวข้องกับการบริหารจัดการด้านการขนส่งทางถนนไม่น้อยกว่า 5 ปีขึ้นไป ให้ได้รับการยกเว้นการฝึกอบรมหลักสูตรดังกล่าว ตั้งแต่บัดนี้ - 31 ธันวาคม 2567 ทั้งนี้ผู้มีความประสงค์จะขึ้นทะเบียน TSM สามารถศึกษาข้อมูลเพิ่มเติมและยื่นสมัครเข้ารับการทดสอบความรู้พร้อมแนบหลักฐานได้ที่เว็บไซต์ www.tsmthai.com และสามารถจองคิวเพื่อขอเข้ารับการทดสอบความรู้ได้ทางแอปพลิเคชัน DLT Smart Queue หรือเว็บไซต์ https://gecc.dlt.go.th เพื่อมาทดสอบความรู้ได้ที่ สํานักสวัสดิภาพการขนส่งทางบก อาคาร 8 ชั้น 1 ขบ. สํานักงานขนส่งกรุงเทพมหานครพื้นที่ 1 - 4 หรือสํานักงานขนส่งจังหวัด และสํานักงานขนส่งจังหวัดสาขาทั่วประเทศ ทั้งนี้ หากสอบไม่ผ่านสามารถสอบแก้ตัวได้อีก 2 ครั้ง ภายใน 90 วัน นับแต่วันที่สอบไม่ผ่านครั้งแรก
ทั้งนี้ ปัจจุบันมีบุคลากร TSM ที่ขึ้นทะเบียนแล้ว จํานวน 8,371 ราย ซึ่งผู้ประกอบการขนส่งต้องเร่งรัดการดําเนินการจัดให้มี TSM ตามกรอบระยะเวลาที่ ขบ. กําหนดตั้งแต่ 1 มกราคม 2567 สําหรับกลุ่มผู้ขอรับใบอนุญาตประกอบการขนส่ง (รายใหม่) ได้แก่ รถโดยสารไม่ประจําทาง (ผู้ขอเป็นบุคคลธรรมดา) และรถบรรทุกไม่ประจําทางที่มีรถตั้งแต่ 1 คันขึ้นไป รถโดยสารและรถบรรทุกส่วนบุคคลที่มีรถตั้งแต่ 6 คันขึ้นไป และในกลุ่มผู้ได้รับใบอนุญาตประกอบการขนส่ง (รายเดิม) ได้แก่ รถโดยสารประจําทาง หมวด 3 และหมวด 4 กรุงเทพมหานคร ที่มีรถตั้งแต่ 1 คันขึ้นไป รถโดยสารไม่ประจําทางที่มีรถตั้งแต่ 11 - 50 คัน รถบรรทุกไม่ประจําทางที่มีรถตั้งแต่ 51 คันขึ้นไป รถโดยสารและรถบรรทุกส่วนบุคคล ที่มีรถตั้งแต่ 11 คันขึ้นไป โดยตั้งแต่ 1 มกราคม 2568 ผู้ขอรับหรือได้รับใบอนุญาตประกอบการขนส่งรถโดยสารและรถบรรทุกทุกคันต้องมี TSM ส่งผลให้ผู้ประกอบการขนส่งมีระบบการบริหารจัดการและตรวจสอบความปลอดภัยในการขนส่งทางถนนอย่างเป็นรูปธรรมและยกระดับมาตรฐานความปลอดภัยในการขนส่งทางถนนอย่างยั่งยืน สอบถามข้อมูลได้ที่ สํานักสวัสดิภาพการขนส่งทางบก โทร. 0 2271 8888 0 2271 8620 หรือ LineOA: @tsmthai
รัฐบาลไทย-ข่าวทำเนียบรัฐบาล-​“รองนายกฯสมศักดิ์” เปิดอบรมการจัดการน้ำ ย้ำ รัฐบาลให้ความสำคัญเรื่องน้ำทั้งอุปโภค-บริโภค จึงกำชับ สทนช.เร่งลงพื้นที่เสี่ยงขาดน้ำคุณภาพ หวั่น กระทบการผลิตน้ำประปาหมู่บ้าน
วันจันทร์ที่ 19 กุมภาพันธ์ 2567
19/02/2567
​“รองนายกฯสมศักดิ์” เปิดอบรมการจัดการน้ํา ย้ํา รัฐบาลให้ความสําคัญเรื่องน้ําทั้งอุปโภค-บริโภค จึงกําชับ สทนช.เร่งลงพื้นที่เสี่ยงขาดน้ําคุณภาพ หวั่น กระทบการผลิตน้ําประปาหมู่บ้าน
​“รองนายกฯสมศักดิ์” เปิดอบรมการจัดการน้ํา ย้ํา รัฐบาลให้ความสําคัญเรื่องน้ําทั้งอุปโภค-บริโภค จึงกําชับ สทนช.เร่งลงพื้นที่เสี่ยงขาดน้ําคุณภาพ หวั่น กระทบการผลิตน้ําประปาหมู่บ้าน เสนอไอเดียถ่ายโอนประปาหมู่บ้าน ให้กองทุนหมู่บ้านดูแล หลังหลายท้องถิ่นขาดงบดูแล
วันที่ 19 กุมภาพันธ์ 2567 นายสมศักดิ์ เทพสุทิน รองนายกรัฐมนตรี เป็นประธานเปิดการอบรมเชิงปฎิบัติการ”การจัดการน้ําและคุณภาพเพื่ออุปโภคบริโภคของชุมชน” ผ่านระบบวิดีโอคอนเฟอเรนซ์ ไปยังหอประชุมอเนกประสงค์ มหาวิทยาลัยกาฬสินธุ์ โดยมี นายสนั่น พงษ์อักษร ผู้ว่าราชการจังหวัดกาฬสินธุ์ นายสุรสีห์ กิตติมณฑล เลขาธิการสํานักงานทรัพยากรน้ําแห่งชาติ (สทนช.) และผู้เข้าอบรมกว่า 150 เข้าร่วม
โดยนายสมศักดิ์ กล่าวว่า รัฐบาลโดยการนําของนายเศรษฐา ทวีสิน นายกรัฐมนตรี ให้ความสําคัญในเรื่องของน้ํา ทั้งการอุปโภคและบริโภคเป็นอย่างมาก ซึ่งจากที่ท่านนายกรัฐมนตรี และตน ได้ลงพื้นที่ติดตามสถานการณ์ และร่วมขับเคลื่อนการดําเนินงานกับหน่วยงานที่เกี่ยวข้อง ได้รับรายงานจาก สทนช. ถึงการบูรการของทุกหน่วยงาน ทั้งในส่วนกลางและภูมิภาคอย่างต่อเนื่อง ตนจึงได้มอบหมายให้ทุกหน่วยงานเร่งดําเนินการป้องกันการขาดแคลนน้ําที่มีคุณภาพ ที่อาจเกิดผลกระทบกับประชาชนในทุกพื้นที่ เพราะแหล่งน้ําดิบถือเป็นปัจจัยสําคัญในการผลิตน้ําประปาหมู่บ้าน โดย สทนช. ก็ได้เร่งแก้ปัญหาโดยเฉพาะในพื้นที่เสี่ยงของภาคอีสาน ทั้งจังหวัดร้อยเอ็ด ขอนแก่น มหาสารคาม รวมถึงกาฬสินธุ์
นายสมศักดิ์ กล่าวอีกว่า กลไกสําคัญในการแก้ปัญหาเชิงรุก จึงต้องเสริมองค์ความรู้และศักยภาพขององค์กรปกครองส่วนท้องถิ่น ร่วมกับผู้นําชุมชน ในการจัดการน้ํา และคุณภาพน้ําเพื่ออุปโภคบริโภค รวมถึงการผลิตน้ําประปาสําหรับชุมชน จึงเป็นที่มาของการอบรมเชิงปฏิบัติการในพื้นที่นําร่องของผู้เข้าร่วมอบรมในวันนี้ โดยผู้ร่วมอบรมในวันนี้ จํานวน 150 คน ที่มาจากหลายภาคส่วน ทั้ง นายกองค์การบริหารส่วนจังหวัด องค์กรปกครองส่วนท้องถิ่น ผู้ดูแลระบบประปาหมู่บ้าน และหน่วยงานที่เกี่ยวข้อง ซึ่งจะได้รับการถ่ายทอดองค์ความรู้ ด้านการวิเคราะห์คุณภาพน้ําและแนวทางการเพิ่มประสิทธิภาพระบบน้ําประปาหมู่บ้าน
“การร่วมอบรมและแลกเปลี่ยนความคิดเห็น จะเป็นส่วนสําคัญในการแก้ปัญหาด้านน้ําอย่างเป็นรูปธรรมมากยิ่งขึ้น พร้อมช่วยเสริมกับมาตรการเชิงรุกของ สทนช.ในการจัดทําแผนขับเคลื่อนน้ําสะอาดเพื่อการอุปโภคบริโภค โดยจะช่วยทําให้หลายชุมชนในภาคอีสานแก้ปัญหาคุณภาพน้ําประปาต่ํากว่ามาตรฐานได้ เนื่องจากที่ผ่านมาระบบน้ําประปาหมู่บ้าน ประสบปัญหาแหล่งน้ําดิบมีคุณภาพต่ํา และขาดงบประมาณในการซ่อมบํารุง ผมจึงเคยได้มีโอกาสเสนอความคิดในการแก้ปัญหาด้วยการถ่ายโอนระบบน้ําประปาหมู่บ้าน จากท้องถิ่น ไปยังสํานักงานกองทุนหมู่บ้านและชุมชนเมืองแห่งชาติ เนื่องจากเป็นหน่วยงานที่มีงบประมาณเพียงพอในการดูแลระบบน้ําประปาหมู่บ้าน จึงมองว่าจะช่วยให้ประชาชนมีน้ําสะอาดเพื่อการอุปโภคบริโภคอย่างยั่งยืนได้” รองนายกรัฐมนตรี กล่าว
/////////
รัฐบาลไทย-ข่าวทำเนียบรัฐบาล-อ่างเก็บน้ำแม่หินหลวงน้อยพร้อมระบบส่งน้ำ
วันจันทร์ที่ 19 กุมภาพันธ์ 2567
อ่างเก็บน้ําแม่หินหลวงน้อยพร้อมระบบส่งน้ํา
มีลักษณะเป็นอ่างเก็บน้ําสันทํานบดิน กว้าง 8 เมตร ยาว 123 เมตร สูง 23 เมตร มีความจุเก็บกัก 196,000 ลูกบาศก์เมตร พร้อมอาคารระบายน้ําล้นชนิด CHUTE SPILLWAY และอาคารท่อส่งน้ําลงลําน้ําเดิม ตั้งอยู่ที่ หมู่10 บ้านห้วยโป่ง ตําบลแม่ตื่น อําเภอแม่ระมาด จังหวัดตาก
พร้อมทั้งเป็นแหล่งน้ําต้นทุนให้แก่ประชาชนในพื้นที่ไว้ใช้ในการอุปโภคบริโภค และการเกษตรได้อย่างมีประสิทธิภาพ สามารถส่งน้ําช่วยเหลือพื้นที่การเกษตรในฤดูฝนกว่า 500 ไร่ และฤดูแล้งกว่า 100 ไร่ ช่วยส่งเสริมและพัฒนาคุณภาพชีวิตของประชาชนและเกษตรกร รวมถึงเพิ่มความมั่นคงทางด้านน้ํา พัฒนาเศรษฐกิจ และการท่องเที่ยวในพื้นที่ได้อีกด้วย
รัฐบาลไทย-ข่าวทำเนียบรัฐบาล-"วราวุธ" ขึ้นเวทีบรรยาย ความมั่นคงที่ยั่งยืนของมนุษย์ ย้ำ พม. เดินหน้าดูแลกลุ่มเปราะบาง  วอน รัฐ-เอกชน จ้างงานคนพิการ 1% ในองค์กร
วันจันทร์ที่ 19 กุมภาพันธ์ 2567
"วราวุธ" ขึ้นเวทีบรรยาย ความมั่นคงที่ยั่งยืนของมนุษย์ ย้ํา พม. เดินหน้าดูแลกลุ่มเปราะบาง  วอน รัฐ-เอกชน จ้างงานคนพิการ 1% ในองค์กร
"วราวุธ" ขึ้นเวทีบรรยาย ความมั่นคงที่ยั่งยืนของมนุษย์ ย้ํา พม. เดินหน้าดูแลกลุ่มเปราะบาง  วอน รัฐ-เอกชน จ้างงานคนพิการ 1% ในองค์กร
เมื่อวันที่ 17 กุมภาพันธ์ 2567 ที่หอประชุมวิทยาลัยป้องกันราชอาณาจักร (วปอ.) นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) บรรยายเรื่องความมั่นคงที่ยั่งยืนของมนุษย์ จัดโดยผู้เข้าอบรมหลักสูตรการบริหารความมั่นคง สําหรับผู้บริหารระดับสูง วิทยาลัยป้องกันราชอาณาจักร ตอนหนึ่งว่า ในฐานะรัฐมนตรีว่าการกระทรวงการพัฒนาสังคมและความมั่นคงของมนุษย์ ได้พูดคุยเกี่ยวกับเรื่องความมั่นคงของมนุษย์ในหลายมิติ ทั้งเยาวชน เด็ก ผู้สูงอายุ และการพัฒนาศักยภาพของคนพิการ เพื่อที่จะเป็นกําลังสําคัญของประเทศรวมถึงปัญหาและอุปสรรคในการทํางาน และหนทางในการที่จะเดินไปข้างหน้าอย่างไร โดยมีการพูดคุยแลกเปลี่ยนความคิดเห็นกันพอสมควร
นายวราวุธ กล่าวต่อไปว่า ความมั่นคงของมนุษย์ทั้ง 7 ด้าน คือ ด้านเศรษฐกิจ อาหาร สุขภาพ สิ่งแวดล้อม บุคคล ชุมชน และการเมือง สถานการณ์ความมั่นคงของมนุษย์ของประเทศไทย อยู่ที่ 69.63% โดยมีมิติเรื่องของชุมชนเป็นลําดับต้น และเรื่องสิ่งแวดล้อมเป็นลําดับสุดท้าย ทั้งสหประชาชาติมีเป้าหมายเปลี่ยนโลกให้มีความยั่งยืนปลอดภัยไปจนถึงคนรุ่นหลัง ปี 2030 ทั้งนี้ ประเทศไทยได้เข้าสู่สังคมสูงวัยอย่างสมบูรณ์ คาดว่าในปี 2579 จะเข้าสู่สังคมผู้สูงวัยระดับสุด เพราะประชาชนมีสุขภาพที่ดีขึ้นจากวิวัฒนาการทางการแพทย์ ส่งผลให้กลุ่มคนทํางานน้อยลง และปัญหาคุณภาพของเด็กและเยาวชน จึงต้องมีแนวทางพัฒนาเศรษฐกิจแผนใหม่ หรือการดึงประชาชนจากกลุ่มเปราะบาง ผู้พิการ รวมทั้งแรงงานต่างชาติ เข้ามาช่วยในด้านแรงงาน รวมทั้งภาครัฐต้องส่งเสริมการมีบุตร หรือขยายอายุเกษียณข้าราชการ เราดําเนินการพัฒนาศักยภาพของคนทุกช่วงวัยเพื่อรองรับสังคมผู้สูงอายุ อีกทั้งการคุ้มครองทางสังคม จะต้องมีความมั่นคงในชีวิตให้ผู้มีรายได้น้อยหรือกลุ่มเปราะบางได้รับการดูแล และความมั่นคงในชีวิต ที่ทุกกลุ่ม ทุกช่วงวัยสามารถอยู่ในสังคมอย่างมีเกียรติและศักดิ์ศรีที่เท่ากัน ปลอดภัยจากความเสี่ยงและภัยคุกคาม
นายวราวุธ กล่าวเพิ่มเติมว่า ขณะนี้ ประชากรไทยมีทั้งหมด 66 ล้านคน 23 ล้านครัวเรือน มีครอบครัวเปราะบาง 4 ล้านครัวเรือน ครอบครัวแม่เลี้ยงเดี่ยว 105,000 ครัวเรือน เด็กและเยาวชน 19 ล้านคน สตรี คนพิการ 2 ล้านคน และผู้สูงอายุ 13 ล้านคน ซึ่งประเทศไทยจะต้องเตรียมความพร้อมในการดูแลผู้สูงวัยอย่างมีคุณภาพ รวมทั้งการพัฒนาศักยภาพเด็กและเยาวชน นอกจากนี้ เราจะต้องส่งเสริมและพัฒนาเยาวชนให้เต็มศักยภาพ เพราะเป็นการสร้างฐานที่แข็งแรงของพลเมือง ต้องให้เยาวชนรุ่นใหม่เข้าใจว่าภายใต้ศตวรรษใหม่จะต้องมีความเข้าใจในการใช้ชีวิตให้มากขึ้น ด้านกลุ่มเปราะบาง หรือคนพิการ เรามีจุดหมายในการจ้างงานผู้พิการ ภาครัฐและเอกชน ต้องจ้างงานคนพิการ 1% ในองค์กร ซึ่งปัจจุบัน มีคนพิการในสถานประกอบการแล้วทั้งสิ้น 66,000 คน และในภาครัฐ 3,500 คน
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #พม #1300 #วิทยาลัยป้องกันราชอาณาจักร #วปอ #สังคมผู้สูงอายุ